**भारत सरकार**

**गृह मंत्रालय**

**राज्य सभा**

**अतारांकित प्रश्न संख्या 2967**

**दिनांक 21.03.2018/30 फाल्गुन, 1939 (शक) को उत्तर के लिए**

**ओडिशा में केन्द्रीय सशस्त्र पुलिस बलों की अतिरिक्त बटालियन**

**2967. श्री दिलीप कुमार तिर्कीः**

**क्या गृह मंत्री यह बताने की कृपा करेंगे किः**

**(क) क्या यह सच है कि ओडिशा सरकार ने मलकानगिरी तथा नौपाड़ा जैसे जिलों में वामपंथी चरमपंथियों की गतिविधियों को रोकने के लिए केन्द्रीय सशस्त्र पुलिस बलों की दो अतिरिक्त बटालियन तैनात करने के लिए केन्द्र सरकार से अनुरोध किया है; और**

**(ख) यदि हां, तो इस संबंध में सरकार द्वारा क्या कदम उठाए गए हैं?**

**उत्तर**

**गृह मंत्रालय में राज्य मंत्री (श्री हंसराज गंगाराम अहीर)**

(क): जी, हां। ओडिशा सरकार ने वामपंथी उग्रवाद से प्रभावित जिलों में सीएपीएफ की दो अतिरिक्त बटालियनें तैनात करने का अनुरोध किया है।

(ख): वर्तमान में, वामपंथी उग्रवाद-रोधी अभियानों में राज्य पुलिस की सहायता करने के लिए ओडिशा में सीआरपीएफ की 8 बटालियनें, बीएसएफ की 8 बटालियनें तथा कोबरा की एक बटालियन तैनात हैं। वामपंथी उग्रवाद से प्रभावित राज्यों में सीएपीएफ की तैनाती एक परिवर्तनशील प्रक्रिया है, जो वहां की स्थिति, बलों की उपलब्धता तथा अन्य जमीनी वास्तविकताओं पर आधारित होती है।

\*\*\*\*\*